
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1119 

23 Ιουλίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ανάθεση έργου με σύμβαση στο Υπουργείο Εσωτερικών, 

Δημόσιας Διοίκησης και Αποκέντρωσης. 1 

Συγκρότηση ειδικής νομοπαρασκευαστικής επιτροπής 
με σκοπό τη λήψη νομοθετικών ρυθμίσεων για την 
προσαρμογή του εσωτερικού δικαίου προς τις διατά¬ 
ξεις του Καταστατικού του Διεθνούς Ποινικού Δικα¬ 
στηρίου, που κυρώθηκε με το Ν. 3003/2002 (ΦΕΚ 


75 Α'). 2 

Τροποποίηση της ειδικής νομοπαρασκευαστικής επιτρο¬ 
πής για την εκπόνηση Πανελλαδικού σχεδίου χωρο¬ 
ταξικής κατανομής των Δικαστηρίων παντός βαθμού 
και δικαιοδοσίας. 3 


Καθορισμός όρων και προϋποθέσεων, διαδικασίας, κα¬ 
θώς και κάθε άλλης αναγκαίας λεπτομέρειας για τη 
μετατροπή, σε ελληνικές, αδειών οδήγησης που εκδό- 
θηκαν από κράτη μη μέλη της Ευρωπαϊκής Ένωσης ή 
από χώρες της τέως Σοβιετικής Ένωσης. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 1016/6/140-γ'/7.7.2004 από¬ 
φαση του Αρχηγού Ελληνικής Αστυνομίας «Σύσταση 
Γραφείου Διευκόλυνσης Ατόμων με Ειδικές Ανάγκες 
στη Διεύθυνση Τεχνικών του Αρχηγείου Ελληνικής 
Αστυνομίας». 5 


ΑΠΟΦΑΣΕΙ Σ 

Αριθ. 35965 (1) 

Ανάθεση έργου με σύμβαση στο Υπουργείο Εσωτερικών, 
Δημόσιας Διοίκησης και Αποκέντρωσης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 6 του Ν. 2527/1997 «Τροποποίηση και συ¬ 
μπλήρωση διατάξεωντου Ν. 2190/1994 και άλλες διατάξεις» 
(ΦΕΚ 206/Α'/8.10.1997). 

β) Του άρθρου 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α71985), το οποίο προστέθη¬ 
κε με το άρθρο 27 του Ν. 2081/1992 (ΦΕΚ 159/Α7 1992) και 


τροποποιήθηκε με την παράγραφο 2α του άρθρου 1 του Ν. 
2469/1997 (ΦΕΚ38/Α71997). 

γ) Της παραγράφου 3του άρθρου 22του Ν. 2362/1995 «Πε¬ 
ρί Δημοσίου Λογιστικού, Ελέγχου των Δαπανών του Κρά¬ 
τους» (ΦΕΚ 247/Α71995). 

δ) Του Π.Δ. 373/1995 «Συγχώνευση των Υπουργείων Προε¬ 
δρίας της Κυβέρνησης και Εσωτερικών, στο Υπουργείο Εσω¬ 
τερικών, Δημόσιας Διοίκησης και Αποκέντρωσης και καθορι¬ 
σμός των αρμοδιοτήτων του» (ΦΕΚ201/Α7 1995). 

ε) Του Π.Δ. 81/2002 «Συγχώνευση των Υπουργείων Εθνικής 
Οικονομίας και Οικονομικών στο Υπουργείο Οικονομίας και 
Οικονομικών» (ΦΕΚ57/Α72002). 

στ) Της παραγράφου 51 του άρθρου 1 του Ν. 2412/1996 
«Μεταφορά αρμοδιοτήτων από του Υπουργικό Συμβούλιο σε 
άλλα Κυβερνητικά Όργανα και άλλες διατάξεις». 

2. Την υπ’ αριθμ.ΔΙΠΠ/Φ.ΕΓΚΡ. 1/150/12806/7.7.2004 από¬ 
φαση της Επιτροπής της παραγράφου 1 του άρθρου 2 της 
αριθ. 55/1998 ΠΥΣ (παράγραφος 51 του άρθρου 1 του Ν. 
2412/1996). 

3. Την υπ’ αριθμ. 242/2004 γνωμοδότηση του Γ Τμήματος 
του Νομικού Συμβουλίου του Κράτους. 

4. Το γεγονός ότι από τις προτεινόμενες διατάξεις προκα- 
λείται σε βάρος του κρατικού προϋπολογισμού, δαπάνη 
ύψους τετρακοσίων σαράντα δύο χιλιάδων τριακοσίων εξή¬ 
ντα οκτώ ΕΥΡΩ (442.368 €), εκ των οποίων διακόσιες είκοσι 
μία χιλιάδες ΕΥΡΩ (221.000 €) περίπου για το έτος 2004 και 
το υπόλοιπο ποσό για το έτος 2005 και θα βαρύνει τις πιστώ¬ 
σεις του προϋπολογισμού του Υπουργείου Εσωτερικών, Δη¬ 
μόσιας Διοίκησης και Αποκέντρωσης (Ειδικός Φορέας ΟΤ¬ 
110, ΚΑΕ 0871) όπου υπάρχει εγγεγραμμένη πίστωση, απο¬ 
φασίζουμε: 

1. Αναθέτουμε έργο με σύμβαση μίσθωσης, σύμφωνα με 
τις ανωτέρω διατάξεις και το άρθρο 681 ΚΕτου Αστικού Κώ¬ 
δικα, σε είκοσι τέσσερα (24) άτομα Πανεπιστημιακής και Δευ¬ 
τεροβάθμιας Εκπαίδευσης. Πέραν τυχόν πρόσθετων προσό¬ 
ντων για την πλήρωση των ανωτέρω θέσεων, επιπλέον απαι¬ 
τείται η γνώση χειρισμού Ηλεκτρονικού Υπολογιστή. 2. Το 
έργο που ανατίθεται στα άτομα αυτά είναι: 

α) Συλλογή και επεξεργασία στατιστικών στοιχείων για έκ¬ 
δοση αδειών παραμονής για τις ανάγκες των Ολυμπιακών 
Αγώνων. 

β) Αριθμητική απεικόνιση της πορείας της νόμιμης εισόδου 
και παραμονής μεταναστών στη χώρα και απογραφή αιτήσε¬ 
ων της τελευταίας τριετίας. 

γ) Συλλογή και επεξεργασία στατιστικών δεδομένων για 
αιτήσεις πολιτογράφησης και απόκτησης Ελληνικής Ιθαγέ¬ 
νειας. 

δ) Την ολοκλήρωση της δημιουργίας βάσης δεδομένων οι¬ 
κονομικών στοιχείων Ο.Τ.Α, και Νομαρχιακών Αυτοδιοικήσε¬ 
ων (έσοδα - έξοδα - προϋπολογισμός). 

ε) Η ολοκλήρωση της δημιουργίας βάσης δεδομένων 
Ν.Π.Δ.Δ., Ο.Τ.Α. (ΚΑΠΗ, Λιμάνια, Βιβλιοθήκες, Γυμναστήρια, 
Αθλητικά Κέντρα, Παιδικοί Σταθμοί). 

στ) Κατηγοριοποίηση γεγονότων και μεταβολών ληξιαρχι¬ 
κών πράξεων εξωτερικού. 

ζ) Δημιουργία Μητρώου διατελεσάντων Νομαρχών, Έπαρ¬ 
χων και Γ ενικών Γ ραμματέων Περιφερειών. 

η) Καταγραφή επιδοτήσεων και απορρόφησης κονδυλίων 
των αναπτυξιακών προγραμμάτων που διαχειρίζεται το Υπουρ¬ 
γείο Εσωτερικών, Δημόσιας Διοίκησης και Αποκέντρωσης. 

3. Το έργο αυτό θα πρέπει να ολοκληρωθεί μέσα σε δώ¬ 
δεκα (12) μήνες. 

4. Τόπος εκτέλεσης του έργου ορίζεται το Υπουργείο Εσω¬ 
τερικών, Δημόσιας Διοίκησης και Αποκέντρωσης. 

5. Καθορίζουμε τη συνολική αμοιβή έκαστου αναδόχου στο 
ποσό των δεκατριών χιλιάδων επτακοσίων σαράντα ΕΥΡΩ 
(13.740 €) συμπεριλαμβανομένου και του αναλογούντος 
Φ.Π.Α. 

6 Το έργο που περιγράφεται αναλυτικά στην παράγραφο 2 
α, β, γ, δ, ε, στ, ζκαιη, συ ντελείται στα πλαίσια των Ν. 344/1976, 
2539/1997, 2839/2000 και του Ν. 2910/2001 και ειδικότερα 
στις ανάγκες που προκύπτουν με τις ρυθμίσεις που εισάγουν 
οι διατάξεις αυτές, και οι οποίες δεν έχουν αποτελέσει αντι¬ 
κείμενο στις μέχρι τώρα απασχολήσεις των υπηρετούντων 
υπαλλήλων, στα πλαίσια των συνήθων καθηκόντων τους. 

Επίσης οι ανάγκες αυτές δεν είναι δυνατόν να αντιμετωπι- 
σθούν από το προσωπικό που υπηρετεί στο Υπουργείο Εσω¬ 
τερικών, Δημόσιας Διοίκησης και Αποκέντρωσης, δεδομένου 
ότι οι νέες ρυθμίσεις προϋποθέτουν για την ολοκλήρωση της 
εφαρμογής τους, την εντός τακτού χρόνου συλλογή και επε¬ 
ξεργασία των στοιχείων που αναφέρονται ανωτέρω και απο¬ 
τελεί έκτακτη, υπηρεσιακή ανάγκη, διάφορη των τακτικών 
αναγκών για την κάλυψη των οποίων είναι συστημένες οι υπη¬ 
ρεσίες του Υπουργείου. 

Κατά συνέπεια το ανωτέρω αντικείμενο της μίσθωσης έρ¬ 
γου δεν καλύπτει πάγιες ανάγκες, αλλά συνιστά έκτακτη ανά¬ 
γκη, που θα ολοκληρωθεί σε δεδομένο χρονικό διάστημα, με 
την έννοια ότι δεν θα επαναληφθεί στο μέλλον, αλλά θα εξα¬ 
ντληθεί στο προκαθορισμένο χρονικό διάστημα. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 23 Ιουλίου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 82921 (2) 

Συγκρότηση ειδικής νομοπαρασκευαστικής επιτροπής με 
σκοπό τη λήψη νομοθετικών ρυθμίσεων για την προσαρ¬ 
μογή του εσωτερικού δικαίου προς τις διατάξεις του Κα¬ 
ταστατικού του Διεθνούς Ποινικού Δικαστηρίου, που κυ¬ 
ρώθηκε με το Ν. 3003/2002 (ΦΕΚ75/Α'). 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) Του άρθρου ΙΟτου Ν. 3060/2002 (ΦΕΚ242/Α'). 

β) Του άρθρου 23 παρ. 1 περ. Γ του Ν. 2145/1993 (ΦΕΚ 
88/Α'). 

γ) Του άρθρου 17 του Ν. 3205/2003 (ΦΕΚ 297/Α") «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. και Ο.Τ.Α., μονίμων στελεχών των Ενόπλων 


Δυνάμεων και αντιστοίχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες συναφείς 
διατάξεις». 

δ) Του άρθρου 29Ατου Ν. 1558/1985 (ΦΕΚ 137/Α) «Κυβέρ¬ 
νηση και Κυβερνητικά Όργανα», το οποίο προστέθηκε με το 
άρθρο 27του Ν. 2081/1992 (ΦΕΚ 154/Α') και αντικαταστάθη- 
κε με το άρθρο 1 του Ν. 2469/1997 (ΦΕΚ38/Α - ). 

2) Την ανάγκη συγκρότησης ειδικής νομοπαρασκευαστι¬ 
κής επιτροπής με σκοπό τη λήψη νομοθετικών ρυθμίσεων για 
την προσαρμογή του εσωτερικού δικαίου προς τις διατάξεις 
του Καταστατικού του Διεθνούς Ποινικού Δικαστηρίου, που 
κυρώθηκε με το Ν. 3003/2002 (ΦΕΚ75/Α'). 

3) Το γεγονός ότι από τις διατάξεις της παρούσας προκα- 
λείται συνολική δαπάνη ύψους 13.878,00 € σε βάρος του 
προϋπολογισμού του ΤΑΧΔΙΚ, αποφασίζουμε: 

Την συγκρότηση της ειδικής νομοπαρασκευαστικής επι¬ 
τροπής με σκοπό τη λήψη νομοθετικών ρυθμίσεων για την 
προσαρμογή του εσωτερικού δικαίου προς τις διατάξεις του 
Καταστατικού του Διεθνούς Ποινικού Δικαστηρίου, που κυ¬ 
ρώθηκε με το Ν. 3003/2002 (ΦΕΚ 75/Α'), αποτελούμενη από 
τους: 

1. Βασίλειο Φούκα, Εφέτη, ως Πρόεδρο. 

2. Δημήτριο Κιούπη, Λέκτορα Πανεπιστημίου Αθηνών. 

3. Μαρία Γαβουνέλη, Λέκτορα Πανεπιστημίου Αθηνών, ως 
μέλη. 

Χρέη γραμματέα της ανωτέρω επιτροπής θα εκτελεί ο Φώ¬ 
τιος Φάμας, ασκούμενος δικηγόρος. 

Η ανωτέρω ειδική νομοπαρασκευαστική επιτροπή οφείλει 
να περατώσει το έργο της εντός έξι (6) μηνών από την έναρ¬ 
ξη των εργασιών της. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 16 Ιουλίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 82922 (3) 

Τροποποίηση της ειδικής νομοπαρασκευαστικής επιτροπής 
για την εκπόνηση Πανελλαδικού σχεδίου χωροταξικής 
κατανομής των Δικαστηρίων παντός βαθμού και δικαιο¬ 
δοσίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την υπ’ αριθμ. 131017/7.8.2002 (ΦΕΚ 1081/Β720.8.2002) 
απόφαση του Υπουργού Δικαιοσύνης και την υπ’ αριθμ. 
458/3.1.2003 (ΦΕΚ ΙΟ/Β'/13.1.2003) όμοια. 

2) Την ανάγκη τροποποίησης της ειδικής νομοπαρασκευα¬ 
στικής επιτροπής για την εκπόνηση Πανελλαδικού σχεδίου 
χωροταξικής κατανομής των Δικαστηρίων παντός βαθμού 
και δικαιοδοσίας. 

3) Το γεγονός ότι από τις διατάξεις της παρούσας προκα- 
λείται συνολική δαπάνη ύψους 10.461,00 € σε βάρος του 
προϋπολογισμού του ΤΑΧΔΙΚ, αποφασίζουμε: 

Την τροποποίηση της ειδικής νομοπαρασκευαστικής επι¬ 
τροπής για την εκπόνηση Πανελλαδικού σχεδίου χωροταξι¬ 
κής κατανομής των Δικαστηρίων παντός βαθμού και δικαιο¬ 
δοσίας τακτικών ή μεταβατικών με κριτήρια τη διαφύλαξη 
του κύρους της Δικαιοσύνης, την εύρυθμη λειτουργία της 
και την εξυπηρέτηση των πολιτών και ορίζουμε ως μέλη αυ¬ 
τής, τους: 

1. Στυλιανό Μοσχολέα, Αρεοπαγίτη, ως Πρόεδρο. 

2. Βασιλική Θάνου, Εφέτη. 

3. Χαράλαμπο Χρυσανθάκη, Αν. Καθηγητή Διοικητικού Δι¬ 
καίου του Παν/μιου Αθηνών. 

4. Δημήτριο Κονομόδη, Πρόεδρο Δικηγορικού Συλλόγου 
Κορίνθου. 

5. Γεώργιο Κασφίκη, Ειδικό Σύμβουλο του Υπουργού Δι¬ 
καιοσύνης. 

Χρέη γραμματέα της ανωτέρω επιτροπής θα εκτελεί η Δή¬ 
μητρα Γ κίκα, Δικηγόρος. 

Η ανωτέρω ειδική νομοπαρασκευαστική επιτροπή οφείλει 
να περατώσει το έργο της εντός τριών (3) μηνών από την 
έναρξη των εργασιών της. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 16 Ιουλίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΓΙΑΛΗ ΓΟΥΡΑΣ 
-♦- 

Αριθ. 24058/2653 (4) 

Καθορισμός όρων και προϋποθέσεων, διαδικασίας, καθώς 
και κάθε άλλης αναγκαίας λεπτομέρειας για τη μετατρο¬ 
πή, σε ελληνικές, αδειών οδήγησης που εκδόθηκαν από 
κράτη μη μέλη της Ευρωπαϊκής Ένωσης ή από χώρες της 
τέως Σοβιετικής Ένωσης. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

1. Έχοντας υπόψη τις διατάξεις: 

α. Της παρ. 7του άρθρου 10 του Ν. 2801/2000 «Ρυθμίσεις 
θεμάτων αρμοδιότητας του Υπουργείου Μεταφορών και Επι¬ 
κοινωνιών και άλλες διατάξεις» (Α' 46). 

β. Του άρθρου 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (Α' 137), όπως αυτό προστέθηκε με το 
άρθρο 27 του Ν. 2081/1992 (Α' 154) και αντικαταστάθηκε με 
το άρθρο 1 (παρ. 2α) του Ν. 2469/1997 (Α' 38). 

γ. Της 18674/4176/04 απόφασης του Πρωθυπουργού και 
του Υπουργού Μεταφορών και Επικοινωνιών «Ανάθεση αρ¬ 
μοδιοτήτων του Υπουργού Μεταφορών και Επικοινωνιών 
στον Υφυπουργό Μεταφορών και Επικοινωνιών» (Β' 535). 

2. Το γεγονός ότι από την εφαρμογή της παρούσας από¬ 
φασης δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο 1 

Πεδίο εφαρμογής 

Ισχύουσες άδειες οδήγησης αυτοκινήτων ή μοτοσικλετών, 
οι οποίες εκδόθηκαν από: 
α) Τις Ηνωμένες Πολιτείες της Αμερικής (ΗΠΑ) 
β) Τον Καναδά 
γ) Την Αυστραλία 
δ) Την Ιαπωνία 
ε) Τη Νότια Αφρική 
στ) Τη Νότια Κορέα 

μετατρέπονται σε αντίστοιχης κατηγορίας ελληνικές άδει¬ 
ες οδήγησης, χωρίς θεωρητική και πρακτική εξέταση, με 
τους όρους, τις προϋποθέσεις και τη διαδικασία που καθορί¬ 
ζονται στα επόμενα άρθρα της παρούσας απόφασης. 

Ειδικά για τις άδειες οδήγησης που εκδόθηκαν από τη Νό¬ 
τια Αφρική, η ανωτέρω ρύθμιση ισχύει μόνο για τις νέες 
πλαστικές άδειες (τύπου πιστωτικής κάρτας) που χορηγού¬ 
νται στη χώρα αυτή, ενώ για τις άδειες οδήγησης που εκδό¬ 
θηκαν από τη Νότια Κορέα, η μετατροπή περιορίζεται μόνο 
στη χορήγηση κατηγοριών Α και Β. 

Άδειες οδήγησης των παραπάνω κρατών, οι οποίες φέ¬ 
ρουν την ένδειξη «ΠΡΟΣΩΡΙΝΗ ΑΔΕΙΑ», δεν υπάγονται στις 
ρυθμίσεις της παρούσας απόφασης και επομένως δεν μετα- 
τρέπονται σε ελληνικές. 

Άρθρο 2 

Όροι, προϋποθέσεις και δικαιολογητικά 
Ο ενδιαφερόμενος, για τη μετατροπή της άδειός του, πρέ¬ 
πει να καταθέσει στην Υπηρεσία Μεταφορών και Επικοινω¬ 
νιών του τόπου κατοικίας του, τα εξής δικαιολογητικά: 


α) Αίτηση (χωρίςχαρτόσημο). 

β) Υπεύθυνη δήλωση του άρθρου 8 του Ν. 1599/1986, όπως 
ισχύει, με την οποία να δηλώνει: 
αα. Ότι έχει την κανονική του διαμονή στην Ελλάδα, 
ββ. Τα πλήρη στοιχεία της διεύθυνσης κατοικίας του, η 
οποία πρέπει να βρίσκεται στην περιοχή της Υπηρεσίας Με¬ 
ταφορών και Επικοινωνιών στην οποία υποβάλεται η αίτηση. 

γγ. Ότι η ξένη άδεια που κατέχει είναι σε ισχύ (εφόσον αυ¬ 
τό δεν προκύπτει από το κείμενο της μεταφρασμένης άδει¬ 
ας). 

δδ. Τον αριθμό φορολογικού του μητρώου (ΑΦΜ). 
εε. Ότι δεν κατέχει άλλη άδεια οδήγησης ελληνική ή κρά- 
τους-μέλουςτης Ευρωπαϊκής Ένωσης (Ε.Ε.). 

γ) Φωτοαντίγραφο του ξένου διαβατηρίου, εφόσον δεν 
έχει την ελληνική υπηκοότητα, ή φωτοαντίγραφο της αστυ¬ 
νομικής του ταυτότητας και από τις δύο όψεις, εφόσον έχει 
την ελληνική υπηκοότητα. 

δ) Φωτοαντίγραφο ισχύουσας άδειας διαμονής ή παραμο¬ 
νής ή άλλου ισοδύναμου εγγράφου (εφόσον ο ενδιαφερόμε¬ 
νος δεν έχει την ελληνική υπηκοότητα), όπως τα έγγραφα αυ¬ 
τά καθορίζονται με τις εκάστοτε ισχύουσες διατάξεις, από 
τα οποία να προκύπτει ότι αυτά έχουν εκδοθείτουλάχιστον 
185 ημέρες πριν την υποβολή της αίτησης και να εξακολου¬ 
θούν να ισχύουν μέχρι και την ημέρα παραλαβής της ελληνι¬ 
κής άδειας οδήγησης. Αν ο ενδιαφερόμενος είναι υπήκοος 
κράτους-μέλουςτης ΕΈ. ή ενός έκτων κρατών Νορβηγίας, 
Ισλανδίας, Λιχτενστάιν, τότε αντί των 185 ημερών αρκούν 95 
ημέρες. 

ε) Την κατεχόμενη ξένη άδεια οδήγησης, η οποία πρέπει να 
είναι σε ισχύ. Η ξένη άδεια παραμένει στο φάκελο της Υπη¬ 
ρεσίας Μεταφορών και Επικοινωνιών και επιστρέφεται στον 
ενδιαφερόμενο εφόσον κατατεθεί η ελληνική άδεια. 

στ) Μετάφραση της ξένης άδειας από το Υπουργείο Εξω¬ 
τερικών ή από δικηγόρο ή από τον Πρόξενο της εδώ προξε¬ 
νικής αρχής της χώρας έκδοσης. Στην τελευταία περίπτωση 
απαιτείται επικύρωση του γνησίου της υπογραφής του Προ¬ 
ξένου από το ελληνικό Υπουργείο Εξωτερικών. 

Σε περίπτωση που από το κείμενο της μετάφρασης δεν 
προκύπτει με ποια ελληνική κατηγορία αντιστοιχεί η ξένη 
άδεια, τότε κατατίθεται έγγραφο της εκδούσας την άδεια 
Υπηρεσίας από το οποίο να προκύπτει η κατηγορία των οχη¬ 
μάτων που δικαιούται να οδηγεί ο ενδιαφερόμενος, με μετά¬ 
φρασή του όπως αυτή περιγράφεται παραπάνω. 

Σε περίπτωση που η Υπηρεσία Μεταφορών και Επικοινω¬ 
νιών διαθέτει ήδη στοιχεία για την αντιστοιχία της συγκεκρι¬ 
μένης άδειας από άλλες περιπτώσεις, δεν απαιτείται κατά¬ 
θεση του εγγράφου αυτού. Η αντιστοιχία της ξένης άδειας 
μπορεί να προκύψει και από την τυχόν κατεχόμενη αντίστοι¬ 
χη διεθνή άδεια οδήγησης του ενδιαφερομένου, εφόσον αυ¬ 
τή εκδόθηκε με βάση τη συγκεκριμένη εθνική άδεια. 

ζ) Μία πρόσφατη φωτογραφία τύπου ταυτότητας (έγχρω¬ 
μη). 

η) Αποδεικτικό Δημοσίου Ταμείου περί καταβολής των 
απαιτούμενων παγίων τελών χαρτοσήμου και εισφορών 
υπέρ του Ταμείου Σύνταξης Αυτοκινητιστών (ΤΣΑ), όπως αυ¬ 
τά καθορίζονται από τις εκάστοτε ισχύουσες σχετικές διατά¬ 
ξεις για κάθε κατηγορία άδειας οδήγησης. 

θ) Δύο πιστοποιητικά υγείας (ένα παθολόγου και ένα 
οφθαλμιάτρου) ή πρακτικό Δευτεροβάθμιας Ιατρικής Επι¬ 
τροπής (ΔΙΕ), κατά περίπτωση, σύμφωνα με τις εκάστοτε 
ισχύουσες διατάξεις που καθορίζουν τις ελάχιστες προϋπο¬ 
θέσεις σωματικής και διανοητικής ικανότητας που πρέπει να 
πληρούνται για την απόκτηση της συγκεκριμένης κατηγο¬ 
ρίας άδειας οδήγησης. 

ι) Τέλος, απαιτείται έγγραφο της εκδούσας την άδεια Υπη¬ 
ρεσίας, στο οποίο να περιέχονται όλα τα στοιχεία της άδειας 
και του κατόχου της και να βεβαιώνεται ότι η άδεια αυτή δεν 
κρατείται από οποιαδήποτε αρχή του κράτους που την εξέ- 

δώσε, λόγω οποιοσδήποτε ποινής. Το έγγραφο αυτό περιέρ¬ 
χεται στην οικεία Υπηρεσία Μεταφορών και Επικοινωνιών 
αποκλειστικά και μόνο με αλληλογραφία διά του εκεί ελληνι¬ 
κού Προξενείου ή διά του εδώ Προξενείου της χώρας έκδο¬ 
σης της άδειας, με μέριμνα του ενδιαφερομένου. Ομοίως, 
απαιτείται μετάφραση του εγγράφου αυτού από το Υπουρ¬ 
γείο Εξωτερικών ή από δικηγόρο ή από τον Π ρόξενο της εδώ 
προξενικής αρχής της χώρας έκδοσης. Στην τελευταία περί¬ 
πτωση απαιτείται επικύρωση του γνησίου της υπογραφής 
του Προξένου από το ελληνικό Υπουργείο Εξωτερικών. 

Άρθρο 3 
Διαδικασία 

1. Ο αρμόδιος υπάλληλος της οικείας Υπηρεσίας Μεταφο¬ 
ρών και Επικοινωνιών παραλαμβάνει τα δικαιολογητικά, τα 
ελέγχει για την πληρότητά τους, ελέγχει, υποχρεωτικά, αντα 
υποβληθέντα φωτοαντίγραφα συμφωνούν με τα πρωτότυπα 
κείμενα που προσκομίζει ο ενδιαφερόμενος, υπογράφει και 
θέτει ολογράφως το ονοματεπώνυμό του στην υπεύθυνη δή¬ 
λωση του άρθρου 8 του Ν. 1599/86 (αν ο ενδιαφερόμενος 
υπέγραψε ενώπιον του τη δήλωση) καθώς και σε κάθε φωτο¬ 
αντίγραφο που υποβάλεται και, εφόσον πληρούνται οι νόμι¬ 
μες προϋποθέσεις σύμφωνα με τα καθοριζόμενα στο άρθρο 
2 της παρούσας απόφασης και ο ενδιαφερόμενος έχει την 
προβλεπόμενη για κάθε κατηγορία ηλικία, χορηγεί την ελλη¬ 
νική άδεια οδήγησης. 

Σε περίπτωση που ο ενδιαφερόμενος δεν υπογράφει ενώ¬ 
πιον του αρμοδίου υπαλλήλου στην υπεύθυνη δήλωση του 
άρθρου 8 του Ν. 1599/86, απαιτείται νόμιμη θεώρηση γνησί¬ 
ου υπογραφής. 

Κατά τα λοιπά εφαρμόζονται οι εκάστοτε ισχύουσες σχετι¬ 
κές, με τις άδειες οδήγησης αυτοκινήτων και μοτοσικλετών, 
διατάξεις. 

2. Στο ελληνικό έντυπο της άδειας οδήγησης, στην τελευ¬ 

ταία κατακόρυφη στήλη της σελίδας 4 με την ένδειξη ΚΩΔ. 
ΠΑΡΑΤ., πέραν των άλλων τυχόν απαιτουμένων κωδικών 
αριθμών (εθνικών ή κοινοτικών) αναγράφεται ο κωδικός 
αριθμός 70. Στην σελίδα 5 αναγράφεται με το χέρι η ένδειξη 
70/./.όπου, μετά την πρώτη κάθετο που ακο¬ 

λουθεί τον αριθμό 70 αναγράφεται ο αριθμός της ξένης άδει¬ 
ας και μετά τη δεύτερη κάθετο που ακολουθεί τον αριθμό 70 
αναγράφεται το σύμβολο του κράτους που χορήγησε την ξέ¬ 
νη άδεια, όπως το σύμβολο αυτό έχει καθοριστεί από τον Ορ¬ 
γανισμό Ηνωμένων Εθνών (Ο.Η.Ε.). 

3. Σε περίπτωση χορήγησης αντιγράφου λόγω απώλειας ή 
κλοπής της ελληνικής άδειας οδήγησης που προέρχεται από 
μετατροπή άδειας που εκδόθηκε σύμφωνα με την παρούσα, 
εκτός του εθνικού κωδικού 171 ή 271 ή 371 κ.λπ. αναγράφε¬ 
ται και ο κοινοτικός κωδικός 71 στην τελευταία κατακόρυφη 
στήλη της σελίδας 4. 

Στη σελίδα 5, αναγράφεται με το χέρι η ένδειξη 

71/./. όπου, μετά την κάθετο που ακολουθεί 

τον κωδικό 71 αναγράφεται ο αριθμός της ξένης άδειας που 
είχε μετατραπεί σε ελληνική και στη συνέχεια το σύμβολο του 
κράτους που είχε χορηγήσει την ξένη άδεια. 

Αν πρόκειται για χορήγηση αντιγράφου λόγω φθοράς ή αλ¬ 
λοίωσης τότε εφαρμόζονται όλα όσα περιγράφονται στο 
πρώτο εδάφιο της παρούσας παραγράφου χωρίς την ανα¬ 
γραφή του εθνικού κωδικού 171 ή 271 ή 371 κ.ο.κ.. 

Άρθρο 4 

Σύμβολα 

Τα σύμβολα των κρατών του άρθρου 1 της παρούσας από¬ 
φασης, όπως αυτά έχουν καθοριστεί από τον Οργανισμό 
Ηνωμένων Εθνών (Ο.Η.Ε.), είναι τα παρακάτω: 


α/α 

Ονομασία 

Κράτους 

Σύμβολα 

Κράτους 

1 . 

Ηνωμένες Πολιτείες της Αμερικής (ΗΠΑ) 

(ϋ5Α) 

2. 

Καναδάς 

(ΟϋΝ) 

3. 

Αυστραλία 

(Αυ8) 

4. 

Ιαπωνία 

(ύ) 

5. 

Νότια Αφρική 

(ΖΑ) 

6. 

Νότια Κορέα 

(ΚΒ) 


Άρθρο 5 

Μετατροπή αδειών οδήγησης αυτοκινήτων ή μοτοσικλε¬ 
τών που εκδόθηκαν από χώρες της τέως Σοβιετικής Ένωσης 

1. Το δικαιολογητικά υπό στοιχείο η του άρθρου 2 της 
70041/820/98 (Β'928) απόφασης του Υπουργού Μεταφορών 
και Επικοινωνιών, όπως το άρθρο αυτό συμπληρώθηκε με 
την 26227/3451/02 (Β' 862) απόφασή μας και όπως τελικά 
αντικαταστάθηκε με την 63535/7097/03 (Β' 1624) απόφασή 
μας, καταργείται. 

2. Τα δικαιολογητικά υπό στοιχεία θ, ι και ια του άρθρου 2 
της ανωτέρω απόφασης, αριθμούνται εκ νέου σε η, θ και ι 
αντίστοιχα. 

3. Το δικαιολογητικά υπό στοιχείο ιατου άρθρου 2της ανω¬ 
τέρω απόφασης, αντικαθίσταται ως εξής: 

«ι) Τέλος, απαιτείται έγγραφο της εκδούσαςτην άδεια Υπη¬ 
ρεσίας, στο οποίο να περιέχονται όλα τα στοιχεία της άδειας 
και του κατόχου της και να βεβαιώνεται ότι η άδεια αυτή δεν 
κρατείται από οποιαδήποτε αρχή του κράτους που την εξέ¬ 
δωσε, λόγω οποιοσδήποτε ποινής. Το έγγραφο αυτό περιέρ¬ 
χεται στην οικεία Υπηρεσία Μεταφορών και Επικοινωνιών 
αποκλειστικά και μόνο με αλληλογραφία διά του εκεί ελληνι¬ 
κού Προξενείου ή διά του εδώ Προξενείου της χώρας έκδο¬ 
σης της άδειας, με μέριμνα του ενδιαφερομένου. Ομοίως, 
απαιτείται μετάφραση του εγγράφου αυτού από το Υπουρ¬ 
γείο Εξωτερικών ή από δικηγόρο». 

Άρθρο 6 

Καταργούμενες διατάξεις 

Από την έναρξη ισχύος της παρούσας απόφασης παύει η 
ισχύς της 3774/398/03 (Β' 1624) απόφασής μας. 

Άρθρο 7 
Έναρξη ισχύος 

Η απόφαση αυτή ισχύει από την επόμενη της δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 21 Ιουλίου 2004 

οι ΥΠΟΥΡΓΟΙ 

ΕΞΩΤΕΡΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΠΕΤΡΟΣ ΜΟΛΥΒΙΑΤΗΣ ΑΝΑΣΤΑΣΙΟΣ ΝΕΡΑΝΤΖΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Στην 1016/6/140-γ77.7.2004 απόφαση του Αρχηγού Ελ¬ 
ληνικής Αστυνομίας «Σύσταση Γραφείου Διευκόλυνσης Ατό¬ 
μων με Ειδικές Ανάγκες στη Διεύθυνση Τεχνικών του Αρχη¬ 
γείου Ελληνικής Αστυνομίας», που δημοσιεύθηκε στο ΦΕΚ 
1075/Β'/15.7.2004, διορθώνεται ο αριθμός πρωτοκόλλου 
αυτής, από τον εσφαλμένο «1016/140-γ'», στον ορθό «1016/ 
6/140-γ». 

(Από το Αρχηγείο Ελληνικής Αστυνομίας) 

